stanford-oval/wikipedia huggingface dataset:
ברבור שחור
הברבור השחור כמונח

עד לגילויו באוסטרליה במאה ה-17, לא היה המין ידוע לחוקרי הטבע. בשל כך הפך הברבור השחור לשם נרדף למאורע, שיש סבירות נמוכה מאוד שיקרה. על שמו נקראת תאוריית הברבור השחור, העוסקת באירועים שהסבירות להם נמוכה עד אפסית, שבסופו של דבר קורים. ספרו של נאסים טאלב, הברבור השחור, עוסק בתאוריה זו.
הברבור השחור בתרבות ובספרות

רפאל סבטיני כתב את ספר ההרפתקאות "הברבור השחור" ב-1932. ב-1942 הופק סרט בשם זה בכיכובם של טיירון פאואר ומורין או'הארה. הסרט זכה בפרס אוסקר לצילום הטוב ביותר.
שלושה אלבומי מוזיקה יצאו בשם זה.
בשנת 2010 יצא בארצות הברית סרט קולנוע בשם ברבור שחור, בכיכובה של השחקנית נטלי פורטמן. על משחקה בסרט זכתה פורטמן בפרס אוסקר לשחקנית הטובה ביותר.
הערות שוליים

↑  ברבור שחור באתר הרשימה האדומה של IUCN
↑  Rawlence, Nicolas J.; Kardamaki, Afroditi; Easton, Luke J.; Tennyson, Alan J. D.; Scofield, R. Paul; Waters, Jonathan M. (2017). "Ancient DNA and morphometric analysis reveal extinction and replacement of New Zealand's unique black swans". Proceedings of the Royal Society B: Biological Sciences. 284 (1859): 20170876
| --- | --- |
בקרת זהויות :  NLI: 987007283259905171 
הברבור השחור בסמל אוסטרליה המערבית
בתוך עינייך

| --- | --- |

 סינגל בביצוע אלון אולארצ'יק וקפה שחור חזק
 יצא לאור:  4 בפברואר 2016
 שפה:  עברית 
 אורך:  3:40
 חברת תקליטים:  Mobile1 Music
 כתיבה:  אלון אולארצ'יק, קפה שחור חזק
 לחן:  אלון אולארצ'יק
 הפקה:  אלון אולארצ'יק
 
"בתוך עינייך" הוא סינגל שהוקלט על ידי הזמר הישראלי אלון אולארצ'יק בהשתתפות הצמד המוזיקלי קפה שחור חזק. את השיר הוציאה ב-4 בפברואר 2016 לאור חברת התקליטים Mobile1 Music כסינגל שלא מתוך אלבום אולפן.
רקע וכתיבה

השיר נכתב על ידי הצמד ואולארצ'יק, שגם הפיק והלחין אותו. זהו חידוש לשיר "בעינייך", שהוציא אולארצ'יק כחלק מאלבומו הרביעי, בואי נגיד שאני שלך. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מחצי מיליון השמעות. ב-4 בפברואר 2016 נכנס למצעד הרשמי של גלגלצ במקום השמיני. ב-11 ביוני עלה למקום השישי – המיקום הגבוה ביותר אליו הגיע. לבסוף יצא מהדירוג השבועי ב-10 במרץ לאחר חמישה שבועות צעידה רצופה.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 6 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 4 בפברואר 2016 | הזרמת מוזיקה | Mobile1 Music |  |
הערות שוליים

↑  אולארצ'יק* – בואי נגיד שאני שלך, פזמונט
↑  אלון אולארצ'יק וקפה שחור חזק שרים "בתוך עינייך". האזינו, באתר וואלה, 10 בינואר 2016
↑  המצעד השבועי 04.02.2016, גלגלצ
↑  המצעד השבועי 11.02.2016, גלגלצ
↑  בתוך עינייך, אפל מיוזיק
| אלון אולארצ'יק |
| --- | --- | --- |
| אלבומי אולפן | אולארצ'יק • שעשועי כאילו • תגיד לי מה אתה מרגיש • בואי נגיד שאני שלך • אולארצ'יק בשקט • פעם בגליל - מבט מוזיקלי • רוק & רוך • אולארצ'יק סטייל • יום אחד • תה בשניים • אולארצ'יק. עכשיו |  |
| מיני-אלבומים | מתקרבים הכוכבים |  |
| אלבומי הופעה | אולארצ'יק ג'אז • נפגשנו Live • אולארצ'יק הלהקה ואני LIVE |  |
| אלבומי אוסף | האוסף • המיטב |  |
| סינגלים | "בא לשכונה בחור חדש" • "מאיר ואלון" • "היא הולכת בדרכים" • "גלים גלים" • "או שאתה שר או שלוקחים אותך מפה" • "כולם כולם" • "שלום סלאם" • "בחור אנלוגי בעולם דיגיטלי" • "בן בסט" • "החיים קשים" • "בואי נגיד (משחק המונופול)" • "נערה במשקפיים" • "בואי נתחבק" • "מסטיק" • "מחפש אותך" |  |
| השתתפות בסינגלים | "אני לא רוקד כשעצוב" • "מוכר הפרחים" • "מאחורי השער" • "בתוך עינייך" |  |
ברנדי צ'סטיין

ברנדי צ'סטיין (באנגלית: Brandi Chastain; נולדה ב-21 ביולי 1968) היא כדורגלנית עבר אמריקנית וכיום שדרנית בערוצים ABC ו-ESPN.
קריירה

צ'סטיין למדה בתיכון ארכיבישוף מיטי בסן חוזה שבקליפורניה, והובילה אותו לזכייה בשלוש אליפויות לאומיות.
ב-1986 החלה ללמוד באוניברסיטת קליפורניה בברקלי, וזכתה בתואר רוקי העונה. לאחר מכן עברה ניתוח ברגליה והחמיצה את עונות 1987 ו-1988. ב-1989 עברה לאוניברסיטת סנטה קלרה, והובילה אותה לשני פיינל-פור של ה-NCAA.
את הופעת הבכורה שלה בנבחרת ארצות הברית ערכה ב-18 באפריל 1991 במשחק נגד נבחרת מקסיקו. צ'סטיין זכתה באותה שנה במקום הראשון בגביע העולם עם הנבחרת. ב-1993 סייעה לנבחרת לזכות בגביע הזהב שנערך בניו יורק.
ב-8 באוגוסט 1993 פרשה מהנבחרת האמריקנית, אך לקראת המשחקים האולימפיים של שנת 1996 חזרה לנבחרת ועזרה לה לזכות במדליית זהב.
שיא הקריירה של צ'סטיין היה בגביע העולם 1999. צ'סטיין כבשה בבעיטת עונשין את שער הניצחון בגמר נגד נבחרת סין. לאחר הבקעת השער צ'סטיין הורידה את חולצתה ונותרה לבושה בחזיית ספורט בלבד. בעקבות הצלחתה בטורניר זכתה למספר חוזי חסות, שהבולט מביניהם היה מטעם נייקי בסך מיליון דולר.
משחקה האחרון בנבחרת היה ב-6 בדצמבר 2004 אחרי אולימפיאדת אתונה. צ'סטיין הייתה ממייסדות ליגת ה-WUSA, ושיחקה בה מ-2001 ועד 2003.
בית הנבחרים של יפן

| --- | --- |

 מדינה:  יפן יפן
 סוג:  בית תחתון של הדיאט של יפן
 בתים:  בניין הדיאט הלאומי, טוקיו
 היסטוריה
 תקופת הפעילות:  29 בנובמבר 1890 – הווה (133 שנים) 
 הרכב
 מספר מושבים:  465
 
 סיעות בית הנבחרים  קואליציה (293)       המפלגה הליברל-דמוקרטית (261)       מפלגת קומייטו (32) אופוזיציה (162)       המפלגה החוקתית-דמוקרטית (96)       מפלגת ההתחדשות (41)       המפלגה הדמוקרטית העממית (11)       המפלגה הקומוניסטית (10)       רייווה שינסנגומי (3)       המפלגה הסוציאל-דמוקרטית (1)       עצמאיים (10)
 בחירות
 שיטת בחירות:  מעורבת בחירות אזוריות (289 מושבים) בחירות ארציות (176 מושבים)
 בחירות קודמות:  2021
 בחירות הבאות:  2025
 מנהיגים
 יושב ראש:  טאדאמורי אושימה
 ראש הממשלה:  פומיו קישידה
 ראש האופוזיציה:  יוקיו אדנו
 משכן
 
 בניין הדיאט הלאומי, טוקיו
 אתר אינטרנט
 www.shugiin.go.jp
 
בית הנבחרים של יפן, או שוגיאין (ביפנית: 衆議院), הוא הבית התחתון בדיאט של יפן, לצד בית היועצים של יפן שהוא הבית העליון.
בבית הנבחרים מכהנים 480 חברים, הנבחרים לתקופת כהונה בת ארבע שנים. מקרב 480 החברים, 180 נבחרים מתוך 11 מחוזות בחירה, שבהם ועדה מרובת חברים הנבחרים לפי רשימה פוליטית בשיטת הייצוג היחסי, ו-300 הנותרים נבחרים מתוך מחוזות בחירה בעלי חבר יחיד. על מנת להשיג רוב בבית הנבחרים, יש לזכות במאתיים ארבעים ואחד מושבים.
בית הנבחרים הוא החזק מבין שני בתי הדיאט, וביכולתו לעקוף וטו שהטיל בית היועצים על חוקים באמצעות רוב מיוחס של שני שלישים. ביכולתו של ראש ממשלת יפן לפזר את בית הנבחרים כרצונו, כפי שעשה טארו אסו ב-21 ביולי 2009.
יושב ראש בית הנבחרים הנוכחי הוא טקהירו יוקומיצ'י.
זכות בחירה ומועמדות

אזרחי יפן שמלאו להם 20 שנים רשאים להצביע.
אזרחי יפן שמלאו להם 25 שנים רשאים להתמודד למשרה בבית הנבחרים.
הבדלים בין הבין העליון לבית התחתון

בית הנבחרים מחזיק במספר סמכויות שאינן ניתנות לבית היועצים. אם עבר חוק בבית התחתון והבית העליון הטיל עליו וטו, יכול בית הנבחרים לעקוף את הווטו אם קיים רוב מיוחס של שני שלישים מחברי הבית לכך. בנוסף, במקרים של אשרור אמנות, העברת תקציב המדינה ובחירת ראש הממשלה יכול בית היועצים רק לעכב את ההחלטה, אך לא להטיל עליה וטו. כתוצאה מכך מחזיק בית הנבחרים בכוח פוליטי רב יותר.
חברי בית הנבחרים מכהנים בתפקידם ארבע שנים לכל היותר, בעוד חברי בית היועצים נבחרים לתקופה של שש שנים. ראש הממשלה רשאי לפזר את בית הנבחרים, אשר מתפזר גם בעת אישור הצבעת אי אמון, אך את בית היועצים לא ניתן לפזר, ולפיכך נחשב הבית התחתון קרוב יותר לדעת הציבור.
המונח "בית תחתון" הוא מורשתה של חוקת מייג'י מ-1889, אז שימש בית האצילים בתור הבית העליון האריסטוקרטי, בדומה לבית הלורדים שבבריטניה. לפיכך, הבית הקרוב יותר לציבור הרחב נקרא הבית התחתון.
הרכב הבית

הרכב הבית לאחר בחירות 2021
| מפלגה | מפלגה | מושבים |
| --- | --- | --- |
|  | המפלגה הליברל-דמוקרטית | 261 |
|  | המפלגה החוקתית-דמוקרטית | 96 |
|  | מפלגת ההתחדשות | 41 |
|  | מפלגת קומייטו החדשה | 32 |
|  | המפלגה הדמוקרטית העממית | 11 |
|  | המפלגה הקומוניסטית של יפן | 10 |
|  | רייווה שינסנגומי | 3 |
|  | המפלגה הסוציאל-דמוקרטית | 1 |
|  | עצמאים | 10 |
ראו גם

בית היועצים של יפן
הדיאט של יפן
פוליטיקה של יפן
בתי מחוקקים לפי מדינה
הערות שוליים

| --- | --- |
בקרת זהויות :  NLI: 987007263315805171  CiNii: DA00873135  GND: 124122-9  ISNI: 0000 0001 0743 2269  LCCN: n81012046  NDL: 00261669  VIAF: 144753364   WorldCat (עם VIAF): 144753364
ברכת החודש

.
בִּרְכַּת הַחֹדֶשׁ (ביהדות ספרד ותימן: הכרזת ראש חודש או תיקון ראש חודש) היא תפילה בה מברכים את החודש הבא ומכריזים על מועדו של ראש החודש. התפילה נאמרת בין ההפטרה לתפילת מוסף בשבת שלפני ראש חודש. שבת זו נקראת שַׁבַּת מְבָרְכִים, על שם הברכה, והיא נחשבת לשבת חגיגית יותר מהרגיל.
מקור הברכה

מהותו של מנהג זה הוא כדי שכל אדם יידע מתי יחול ראש חודש, שכן בעבר לא היו לוחות שנה כתובים ומודפסים לכולם, ולא כל האנשים היו באים לבית הכנסת בימות החול, בגלל טרדות שונות ועיסוקם במלאכה. לכן הכריזו על החודש הקרב בשבת, שכן זהו היום שבו כולם היו באים לבית הכנסת.
הברכה ומנהגיה > סדר הברכות

ברוב קהילות האשכנזים נהוג קודם הברכה לומר את תפילת רב ('יהי רצון') שמקורה בתלמוד בבלי, מסכת ברכות, דף ט"ז, עמוד ב'. בתפילה זו מבקשים מהקב"ה שהחודש הבא יהיה חודש עם פרנסה, בריאות, יראת שמים ובקשות נוספות.  תפילה זו לא מופיעה בסידורי אשכנז הישנים. ברוב קהילות הספרדים והתימנים, נוהגים לומר סדרת תפילות "יהי רצון". בנוסח איטליה לא אומרים לא זה ולא זה, אלא מתחילים "מי שעשה נסים", ובברכת חודש אב (ולפי המנהג המקורי גם בברכת חודש תמוז) מתחילים "כך גזרו".
לאחר מכן אומרים "מי שעשה נסים", בקשה לגאולה; בחלק מהקהילות תפילה זו נאמרת על ידי הקהל והחזן חוזר עליו, ובחלק מהקהילות נאמרת רק על ידי החזן. בחלק מהעדות, מכריז הגבאי את זמן מולד הלבנה (המולד הבא יהיה ביום חמישי, שעות - 9, חלקים - 391; 3 באוקטובר 2024 בשעה 4:00:46).
ברוב הנוסחאות, אומרים מיד אחרי "מי שעשה נסים" את עיקר הברכה, והוא ההכרזה על היום או הימים בשבוע הבא שבהם יחול ראש חודש ומיד לאחר ההכרזה אומרים תפילה נוספת על החודש הבא (יחדשהו). לפי חלק מהמנהגים, בזמן הברכה מחזיק שליח הציבור בידיו את ספר התורה, שנמצא מחוץ לארון הקודש מאז הוצאתו לקריאת התורה. בנוסח איטליה, לפני ההכרזה עצמה אומרים "כך גזרו רבותינו המכובדים, שנכריז בפני הקהל הקדוש הזה, שיהיו יודעים גדולים וקטנים" וממשיכים עם ההכרזה עצמה "שיש לנו ראש חדש (פלוני) יום (פלוני) (ויום (פלוני)) בחשבון רבותינו יום (פלוני)." ובמקום יחדשהו אומרים "הרחמן ישמח אותנו, ויקבץ אותנו (מהרה) מארבע כנפות הארץ, ונאמר אמן".
בנוסח רומניא, הנוסח שונה לגמרי: אומרים פיוט המתחיל "יי אלהי ישראל ברחמיו הרבים". אחרי הפיוט אומרים לקט פסוקים, ובסופו מכריז החזן בארמית: "הקול כל עמא הבו דעתכון למשמע קל קדוש ירחא הדין כמה דגזרו מרנן ורבנן חבורא קדישא דהוו יתבין בארעא דישראל. אית לן ריש ירחא ד(פלוני) ב(כך וכך) בשבת, חושבניה ומניניה ב(כך) בשבת, מלכא דעלמא יעבדיניה לסימנא טבא לנא ולכל עמיה בית ישראל ואמרו אמן".
בנוסח פרובאנס אומרים את ארבע תפילות יהי רצון, כמו בנוסח הספרדים. אחר כך, אומרים את יקום פורקן השני, ומי שברך לקהל כמו בנוסח אשכנז (הם נאמרים בנוסח זה רק בשבת מברכים). נוסח הכרזת החודש עצמה דומה לנוסח איטליה: "כך גזרו רבותינו המכובדים שנכריז בכל קהילות הקודש, שיהיו יודעין גדולים וקטנים כשיהיה לנו ראש חודש. ראש חודש יהיה ביום ... (ויום ...) יחדשהו הקדוש ברוך הוא עלינו לששון ולשמחה, לריוח לחיים לפרנסה ולכלכלה להצלה ולהצלחה. וכן יהא רצון ונאמר אמן".
יש נוהגים לעמוד בברכה, משום שהברכה היא כעין קידוש החודש שנעשה בעמידה.
הברכה ומנהגיה > חודשים שאין מברכים בהם החודש

נוהגים שאין מברכים את חודש תשרי, שהרי זה ראש השנה, וכולם יודעים מתי יחול או מתוך אמונה כי כך השטן לא ידע את מועד יום הדין (ראש השנה), ולא יוכל לקטרג על ישראל, בשם הבעל שם טוב מובא שהחודש השביעי, שהוא החודש הראשון לחודשי השנה – ה' בעצמו מברכו בשבת מברכים בשבת האחרון של חודש אלול, ובכח זה ישראל מברכים את כל הי"א החדשים בשנה. יש מקומות שנוהגים שלא לברך את חודש אב משום שהוא חודש של פורעניות; בנוסח איטליה נוהגים שבאב מדלגים את קטע "מי שעשה נסים", ובנוסח תימן נוהגים שבאב אומרים "יהפכהו" במקום "יחדשהו".
מנהגי עדות

לפני ראש חודש אב נהוג במספר קהילות ספרדיות להשמיט את אמירת הברכה המקדימה להכרזה (יהי רצון) ותמורתה יש אומרים את סופה של הקינה "אשחר עדתי" לר' יהודה הלוי:
מחדש חודשים / יקבץ קדושים / אנשים ונשים / לעיר הבנויה
וזה החודש / לטובה יחדש / ורצון יצו האל / רב העליליה
בדורות המוקדמים נאמרה כל הקינה, אך בדורות מאוחרים יותר, בשל ההתנגדות לאמירת קינות בשבת, הונהג לומר רק את סופה. כיום, אפילו תוספת זו הולכת ופוחתת, ובקהילות ספרדיות רבות (בעיקר בארץ ישראל) נהוג לברך את חודש אב ככל חודש אחר.
בקהילות מזרח אירופה בהן נוהגים לומר את תפילת אב הרחמים מדי שבת, נהוג שלא לומר את התפילה בשבת מברכים (ובמקומות רבים נהגו ונוהגים לאומרה בשבת מברכים אייר וסיוון בשל העובדה שבתקופה זו אירעו הגזרות בגינן נקבעה תפילת אב הרחמים. יש מקומות בהם אומרים אב הרחמים בשבת מברכים אב). אך הרב צבי יהודה הכהן קוק נהג לאחר השואה לאומרה בכל השבתות. מנהגו זה היה מנהג אישי ולא כהנהגה לכלל.
בקצת קהילות מנהג המערבי, נוהגים לדלג את המי שברך לקהל (ה"יקום פורקן" השלישי) והתפילה לשלום המלכות בשבת מברכים.
בקהלות אשכנז המערבי, משתמשים במילים "הבא עלינו ועל כל ישראל לטובה" רק בשבת (כדי שיהיה ברור שלא אומרים שהיום ראש חדש), ו"למחר" או "למחרתו" רק ביחס ליום א'.  כך שאם ר"ח חל ביום א', אומרים "ר"ח (פלוני) יהיה למחר ביום הראשון".  אם חל ביום ב', אומרים "ר"ח (פלוני) יהיה ביום השני"; חל ביום ב' וביום ג' "ר"ח (פלוני) יהיה ביום השני וביום השלישי", וכו'. חל בשבת אומרים "ר"ח (פלוני) יהיה ביום שבת קדש הבא עלינו לטובה"; חל בשבת וביום א' אומרים "ר"ח (פלוני) יהיה ביום שבת קדש הבא עלינו לטובה ולמחרתו ביום הראשון".
ראו גם

קידוש החודש
ברכת הלבנה
הערות שוליים

↑  קטע הראשון לא מופיע בסידוי אשכנז הישנים, והתפילה מתחילה "מי שעשה נסים".
↑  נוסח אחר: בזכות תפילת רב
↑  ראו בתוך המאמר לחילופי נוסחאות בשורה זו.
↑  נוסח קצר זה של יחדשהו מופיע בכל סידורי אשכנז עד הזמן האחרון, וכן נוהגים ברוב קהילות נוסח אשכנז בחו"ל, וגם בקצת קהילות בארץ. הפרושים הנהיגו לומר נוסח הדומה לנוסח הספרדים: יְחַדְּשֵׁהוּ הַקָּדוֹשׁ בָּרוּךְ הוּא עָלֵינוּ וְעַל כָּל עַמּוֹ בֵּית יִשְׂרָאֵל לְטוֹבָה וְלִבְרָכָה, לְשָׂשׂוֹן וּלְשִׂמְחָה, לִישׁוּעָה וּלְנֶחָמָה, לְפַרְנָסָה טוֹבָה וּלְכַלְכָּלָה. לְחַיִּים טוֹבִים וּלְשָׁלוֹם, לִשְׁמוּעוֹת טוֹבוֹת, וְלִבְשׂורוֹת טוֹבוֹת. (בחורף: וְלִגְשָׁמִים בְּעִתָּם), וְלִרְפוּאָה שְׁלֵמָה, וְלִגְאוּלָה קְרוֹבָה וְנֹאמַר אָמֵן.
↑  ראו לדוגמה סידור ר' אליה בחור, מנטובה ה'שכ"ב, דף נ"ב עמוד א'
↑  מה שנוהגים האשכנזים לומר אחרי קריאת התורה בימות החול.
1 2  הלל משה סרמוניטה ואנג'לו מרדכי פיאטילי, סדר תפלות כמנהג איטאלייאני, ירושלים תשע"ד, עמוד 77.
↑  על מנהג זה ראה: יעקב לוינגר, על הכרזת המולד בבתי הכנסת.
↑  מחזור רומניא, ויניציאה רפ"ג, דף ל"ג עמוד ב' - דף ל"ד עמוד א'.
↑  s:מגן אברהם על אורח חיים תיז. ראה כאן.
↑  שער הציון סימן תי"ז, ס"ק ב'.
↑  ספר המנהגים הערה 100
↑  משנה ברורה סימן תי"ז, ס"ק א'.
↑  לפי עדות שמשו הרב יוסף בדיחי.
↑  מנהגי ישורון, נוא יארק תשמ"ח, עמ' 7.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
| --- | --- |
בקרת זהויות :  NLI: 987007600024205171
ג'ון הורסט

| --- | --- |
 לידה:  16 באפריל 1983  (בן 41) סנדסקי, מישיגן, ארצות הברית
 עמדה:  ג'נרל מנג'ר
 מכללה:  אוניברסיטת רוצ'סטר
 דראפט:  לא נבחר, 2006
 קבוצות כג'נרל מנג'ר
 2017–:  מילווקי באקס
 הישגים כג'נרל מנג'ר
 זכייה באליפות ה-NBA‏ (2021) מנהל השנה ב-NBA‏ (2019)
ג'ונתן רנדל "ג'ון" הורסט (באנגלית: Jonathan Randall "Jon" Horst; נולד ב-16 באפריל 1983) הוא מנהל קבוצות כדורסל אמריקאי, המשמש כג'נרל מנג'ר של קבוצת מילווקי באקס מליגת ה-NBA.
קריירת משחק

הורסט נולד בעיר סנדסקי שבמישיגן, ובין השנים 2002–2006 למד באוניברסיטת רוצ'סטר הסמוכה. בשנים 2004 ו-2005 זכה עם קבוצת הכדורסל של האוניברסיטה באליפות ליגת ה-USCAA‏ (United States Collegiate Athletic Association), המיועדת לקבוצות מאוניברסיטאות ומכללות קטנות.
קריירת ניהול

באוגוסט 2007 הצטרף הורסט לצוות המקצועי של קבוצת דטרויט פיסטונס, בתור "מנהל פעולות הכדורסל" (Manager of Basketball Operations), ובאפריל 2008 עבר לתפקיד דומה במילווקי באקס (Director of Basketball Operations). לקראת עונת 2017/2018 מונה לג'נרל מנג'ר של הקבוצה, בגיל 34 בלבד, במקומו של ג'ון האמונד אשר עבר לאורלנדו מג'יק. במהלך עונתו הראשונה בתפקיד צירף את אריק בלדסו בטרייד מפיניקס סאנס, ופיטר את מאמן הקבוצה ג'ייסון קיד.
לקראת עונת 2018/2019 ובמהלכה ביצע מספר פעולות משמעותיות, בהן מינויו של מייק בודנהולצר כמאמן ראשי, בחירתו בדונטה דיווינצ'נזו בדראפט 2018 (בחירה 17), החתמתם של ארסאן אילייסובה וברוק לופז, וצירופם של ג'ורג' היל וניקולה מירוטיץ' בטריידים שונים. באותה עונה השיגו הבאקס את מאזן הניצחונות הטוב ביותר בליגה (60–22), והעפילו לגמר האזור המזרחי בפלייאוף ה-NBA לראשונה מזה 18 שנים. בסיום העונה זכה כוכב הקבוצה יאניס אדטוקומבו בתואר ה-MVP של העונה הסדירה, בעוד בודנהולצר זכה בפרס מאמן העונה והורסט עצמו זכה בפרס מנהל העונה.
בקיץ 2019 ערך שינויים נוספים בסגל הקבוצה, כאשר ביצע עסקת "החתמה והעברה" (Sign-and-trade) של מלקולם ברוגדון לאינדיאנה פייסרס (בתמורה ל-3 בחירות דראפט עתידיות), ונמנע מהארכת חוזהו של מירוטיץ' (אשר עבר לשחק בברצלונה). במקומם החתים הורסט את וסלי מת'יוז, קייל קורבר ורובין לופז, וכן האריך את חוזיהם בקבוצה של כריס מידלטון (178 מיליון דולר ל-5 עונות), ברוק לופז (52 מיליון ל-4 עונות), וג'ורג' היל (29 מיליון ל-3 עונות). שנה לאחר מכן ביצע טרייד מרובע עם ניו אורלינס פליקנס, דנוור נאגטס ואוקלהומה סיטי ת'אנדר, במסגרתו שלח את ג'ורג' היל, אריק בלדסו, אר. ג'יי. המפטון ו-4 בחירות דראפט עתידיות, בתמורה לג'רו הולידיי וסם מריל. בסיום אותה עונה, 2020/2021, הובילו אדטוקומבו, מידלטון והולידיי את מילווקי לזכייתה השנייה אי פעם באליפות ה-NBA.
הערות שוליים

↑  רשימת הפעולות של הורסט כג'נרל מנג'ר, באתר basketball-reference.com
1 2  הורסט מונה לג'נרל מנג'ר של הבאקס, באתר הקבוצה, 16 ביוני 2017
↑  מילווקי מצרפת את אריק בלדסו, באתר הקבוצה, 7 בנובמבר 2017
↑  ג'ייסון קיד מפוטר מתפקיד מאמן הבאקס, באתר הקבוצה, 22 בינואר 2018
↑  כל הזוכים בטקס חלוקת פרסי עונת 2018/2019, באתר ESPN,‏ 25 ביוני 2019
↑  מידלטון מסכם על הארכת חוזה במילווקי, באתר bleacherreport.com,‏ 1 ביולי 2019
↑  ברוק לופז מסכם על הארכת חוזה במילווקי, באתר ספורטס אילוסטרייטד, 30 ביוני 2019
↑  היל מסכם על הארכת חוזה במילווקי, באתר basketballinsiders.com,‏ 30 ביוני 2019
בן איינסלי

סר צ'ארלס בנדיקט "בן" איינסלי (אנגלית: Sir Charles Benedict "Ben" Ainslie; ‏נולד ב־5 בפברואר 1977) הוא שייט רוח בריטי מהבולטים בשנות האלפיים. הוא זכה 4 פעמים ברציפות במדליית זהב באולימפיאדה בתחרויות שיט בדגם הפין, הוא השייט הראשון שזכה בחמש מדליות בחמש אולימפיאדות שונות, והוא השייט השלישי שזכה בחמש מדליות אולימפיות. כיום הוא מתחרה בשיוטי דו-קרב גביע אמריקה.
ביוגרפיה

בן איינסלי נולד במקספילד, אנגליה לרודיק איינסלי שהיה הקפטן של סירה שהתחרתה במירוץ היאכטות הראשון מסביב לעולם, לימים וולו אושן רייס, ולאשתו סו. אחותו הגדולה, פלאור, נשואה לג'רום פלס מזכ"ל איגוד השיט הבינלאומי.
איינסלי למד בבית ספר בקורנוול ובקולג' בווינצ'סטר.
קריירה > תחילת הקריירה

איינסלי התחיל ללמוד לשוט במפרץ ליד פלמות', קורנוול. הוא התחיל לשוט בגיל שמונה ולהתחרות בגיל עשר. בגיל 12 השתתף בתחרות הבינלאומית הראשונה שלו, אליפות העולם באופטימיסט 1989 שהתרחשה ביפן, שם הוא הגיע למקום ה-73, כמו כן הוא התחרה באליפויות בשנים 1991 ו-1992.
קריירה > אולימפיאדה

איינסלי זכה במדליית הכסף באולימפיאדת אטלנטה 1996 ובזהב באולימפיאדת סידני 2000 בדגם הלייזר. לאחר שהוסיף למשקלו 18 ק"ג עבר לדגם הפין לקראת אולימפיאדת אתונה 2004 שם זכה בזהב וחזר על ההישג ב־2008 וב-2012. המדליות האולימפיות שלו מוצגות כעת במוזיאון הימאות בקורנוול. לאחר אולימפיאדת לונדון פרש משיט אולימפי.
באולימפיאדת סידני איינסלי פרץ דרך באסטרטגיה של השיט כאשר יריבו רוברט שיידט הברזילאי היה צריך לסיים בשיוט המדליות בין 20 הראשונים כדי להבטיח את הזהב, בעוד איינסלי שהיה שני התמקד ביריבו מן התחלת השיוט ולבסוף גרם לפסילתו וזכה בזהב. בעקבות התנהגותו קיבל איינסלי תגובות קשות ואיומים מברזיל.
קריירה > אליפות העולם

במהלך השנים ניצח איינסלי 11 פעמים באליפות העולם בדגמים פין ולייזר בעוד 4 מהם רצופות בשנים 2002–2005. בנוסף הוא אלוף אירופה 9 פעמים.
באליפות העולם בשנת 2011 בפרת', במהלך השיוט התשיעי טען איינסלי שסירת טלוויזיה הפריעה לו וכתוצאה מכך הוא הפסיד בשיוט. לאחר שחצה את קו הסיום שחה לעבר צוות הסירה ורב איתם ואף דחף אחד מהם ולאחר מכן חזר לסירתו בשחייה. בעקבות אירוע זה הוא נפסל מן התחרות ולאחר מכן ועדת המשמעת השאירה את העונש על כנו.
קריירה > גביע אמריקה

איינסלי הצהיר שזכייה בגביע אמריקה היא אחת המטרות שלו ואכן הוא היה שותף בכמה קבוצות ובתחילת 2005 התמנה לטקטיקן של קבוצת ניו זילנד לקראת גביע אמריקה ה-32, אך במאי ויתר על התפקיד והתמקד בשיפור יכולות שיוטי הדו-קרב שלו כהגאי סירת האימון שמתחרה באימונים כנגד הסירה התחרותית.
לאחר מכן לקראת גביע אמריקה ה-33 הצטרף איינסלי ל"צוות אוריג'ין" שהתכוונה להתמודד אך לבסוף ביטלה את השתתפותה לאחר דיונים על פורמט המירוץ.
קבוצתו הרביעית של איינסלי היא "בן איינסלי מרוצים" שהשתתפה בסבב העולמי של גביע אמריקה בשנת 2012 והתנהלה תחת צוות אורקל ארה"ב, המגן מהגביע הקודם, במטרה לאמן אותם לקראת התחרות ולבנות בסיס לקבוצה בריטית בגביע אמריקה ה-35. בסבב העולמי סיים איינסלי עם קבוצתו במקום השלישי הכללי לאחר שהיו בשוויון עם צוות ארה"ב אך בעקבות כך שהגיעו אחריהם בשיוט האחרון הם נותרו עם המקום השלישי. לאחר מכן לאחר שהתברר שצוות ארה"ב הוסיף משקל מלאכותי לסירות נפסלו כל סירות כולל של "בן איינסלי מרוצים".
בגביע אמריקה ה-34 התמנה אינסלי לטקטיקן של צוות ארצות הברית לאחר שהחליף את מקומו של ג'ון קוסטקי לאחר השיוט החמישי. יחד עם שאר הקבוצה הוביל את צוות ארה"ב לקאמבק שהשאיר אצלם את הגביע לאחר שניצחו בתוצאה 8–9 את צוות ניו זילנד.
לקראת הגביע ה-35, שיערך ב-2017, חזר איינסלי להכנות עם "בן איינסלי מרוצים", שיתמודדו כקבוצה עצמאית בלואי ויטון במטרה להעפיל לגביע.
קריירה > שיוטי דו-קרב

בדצמבר 2010 ניצח איינסלי יחד עם קבוצת "צוות אוריג'ין" בסבב תחרויות הדו-קרב העולמי (סבב אלפרי) וב-2012 זכה באליפות שיוטי הדו-קרב של ISAF.
חיים אישיים

איינסלי גר בליימינגטון, על חופה הדרומי של בריטניה ושייך למועדון השיט המקומי. הוא מאומן על ידי דייוויד הולט שהתחרה בדגם הפין באולימפיאדת מונטריאול.
תוארי כבוד

בעקבות הצלחותיו הספורטיביות הוענקו לאיינסלי תארים רבים, אחד הבולטים הוא מינוי למפקד במסדר האימפריה הבריטית שבא לאחר שהתקדם מדרגת חבר אחרי אולימפיאדת סידני, לדרגת קצין אחרי אולימפיאדת אתונה ולבסוף לאחר אולימפיאדת בייג'ינג קיבל תואר זה. בנוסף הוא קיבל תואר אבירות בשנת 2013 לאחר ש"שירת את השיט" הבריטי.
בנוסף לתוארי הכבוד הוענקו לאיינסלי תארים ספורטיביים בהם "איש השנה של ISAF" בשנים 1998, 2002, 2008 ו-2012 פעמיים נוספות היה מועמד לפרס.
הוא זכה בתואר "יאכטונר השנה הבריטי" בשנים 1995, 1999, 2000 ו-2002. בנוסף הוא היה מועמד לתואר ספורטאי השנה של BBC ב-2012.
ב-19 במאי 2012 הפך לאדם הראשון שנושא את הלפיד האולימפי על אדמת בריטניה, כ-70 יום לפני טקס פתיחת אולימפיאדת לונדון. ב-11 באוגוסט באותה שנה נבחר לשאת את הדגל הבריטי בטקס נעילת האולימפיאדה.
הערות שוליים

↑  שייט: בן איינסלי לא יתחרה בריו 2016, באתר וואלה, 27 בנובמבר 2012
↑  http://www.sailing.org/biog.php?id=GBRCA1
| --- | --- |
בקרת זהויות :  GND: 1168481856  ISNI: 0000 0000 3892 9852  LCCN: nb2002004571  NTA: 238861562  VIAF: 58585363   WorldCat (עם VIAF): 58585363
ג'יימס קוק בראון

| --- | --- |

 לידה:  21 ביולי 1921 טגבילרן, הפיליפינים 
 פטירה:  13 בפברואר 2000 (בגיל 78) אושואיה, ארגנטינה 
 מדינה:  ארצות הברית 
 שם עט:  Jim Brown 
 מקום לימודים:  אוניברסיטת מינסוטה 
 שפות היצירה:  אנגלית 
 
ג'יימס קוק בראון (באנגלית: James Cooke Brown; ‏21 ביולי 1921 - 13 בפברואר 2000) היה סוציולוג וסופר מדע בדיוני. הוא מוכר בעיקר כיוצרה של השפה המתוכננת לוגלאן ושל משחק הלוח "קריירות".
ד"ר בראון היה אידיאליסט ועסק רבות בנושאים של אוטופיה. דוגמה לכך היא ספרו "התקרית הטרואיכנית", בו הוא מתאר שיטה כלכלית בעתיד הלא-רחוק אשר תוביל לשגשוג ולשלום.
ג'ובאני במבו

ג'ובאני במבו (באיטלקית: Giovanni Bembo;‏ 21 באוגוסט 1543 - 16 במרץ 1618) היה הדוכס ה-92 של ונציה. במבו כיהן כדוג'ה מאז מינויו ב-2 בדצמבר 1615 ועד פטירתו.
בתקופת כהונתו ניסה שגריר ספרד בוונציה, אלפונזו דה לה קואבה להביא, בלא הצלחה, לנפילת לה סרניסימה.
קורות חיים

ג'ובאני נולד בוונציה לאוגוסטין במבו וקיאה דל באסו. משפחת במבו הייתה אחת ממשפחות האצולה הוותיקות (vecchie) של ונציה, ואחת המשפחות העשירות בעיר.
בהיותו בן 12 החל במבו לעבוד בספינת קרב ונציאנית. הוא עבד על הספינה כ-16 שנים, ובין היתר השתתף בקרב לפאנטו בשנת 1571 תוך שהוא מפגין אומץ רב כאשר המשיך בלחימה על אף פציעותיו הקשות.
בעקבות הפגנת האומץ שלו מונה במבו לתפקיד פרוודיטורה, תפקיד אותו מילא בהצטיינות, ולימים מונה לתפקיד סאביו, קונסליירי ופרוקורטור.
קורות חיים > בחירתו לתפקיד הדוג'ה

בעת מותו של מרקאנטוניו ממו ב-31 באוקטובר 1615 לא היה אציל ונציאני אשר לא הייתה מחלוקת בדבר התאמתו לתפקיד הדוג'ה. משפחות האצולה נחלקו בין המשפחות הוותיקות (vecchie), לבין המשפחות החדשות (ה-nuove) ולא יכלו להסכים על מועמד. לאחר מספר סבבי בחירה לא יכלו 41 בעלי זכות הבחירה להסכים, ומהומות החלו ברחבי ונציה.
לבסוף, רק ב-2 בדצמבר 1615 הושגה פשרה בין הפלגים והוחלט על בחירת במבו - מחד בין למשפחת אצולה ותיקה, ומאידך, בעל דעות מתונות התואמות את עמדות משפחות האצולה החדשות.
לאחר בחירתו, החל, כמקובל, פסטיבל חגיגי ברחבי העיר, אשר הביא להפחתת המתיחות בין הפלגים.